Det ble avholdt styremøter i Momarken-selskapene 28-10-10 på selskapets kontor. Samtlige styremedlemmer med unntak av Jørn Stamm deltok. I hans forfall møtte May-Lisbeth Olsen. Fra administrasjonen deltok daglig leder Knut Ekhaugen.

Driftsselskapet

Referat fra forrige møte ble enstemmig godkjent uten merknader.

 Administrasjonens orientering.

Det ble orientert om følgende saker:

-Prosjekt arrangement som gjennomføres i regi av DNT.

-Omsetningsutvikling pr uke 42. Det er en positiv omsetningstrend og oktober forventes å sette ny rekord for en måned.

-DNT-prosjektet Folkehesten.

-Søknad om skattefritak – vi går videre med saken i samarbeide med revisor og advokat.

-Møte på Kala 25-10 hvor sports/markedssjef og teknisk sjef Momarken deltok.

-Oppfølgingsmøte med Barnas Grenseland.

-Damenes Aften 22-11

-Strategimøte Strømstad hvor Tore Fyrand deltar.

Orienteringen, med kommentarer på enkelte saker, ble tatt til etterretning.

Regnskapsrapport pr september.

Regnskapsrapport med kommentarer var forhåndsutsendt og ble gjennomgått av daglig leder. Rapporten med kommentarer ble tatt til etterretning.

Budsjett 2011.

Et budsjettforslag med tilhørende forutsetninger var forhåndsutsendt og ble gjennomgått av daglig leder. Premiematrise for 2011 er ennå ikke mottatt, derfor var premier ikke innarbeidet i budsjettet. Et ønske om premier ut over premiematrisen var utarbeidet av sports/markedssjef, og som høyst sannsynlig forutsetter uttak fra premiefondet i 2011 for å kunne realiseres, fikk styrets tilslutning. Det var avsatt 50.000.- til Folkehesten. På Rådsmøte i NR 27-10 ble DS’ene bedt om å avsette ytterligere 50.000.- Styret vedtok å henstille til DNT om å utsette lanseringen ett år for å sikre at suksessfaktorene er på plass i prosjektet. Det ble henstilt til administrasjonen om å søke å øke markedsføringsbudsjettet med henblikk på Unionskampen, samkjøringsannonser og spesielle aktivitetsdager.

Det ble fattet følgende enstemmige vedtak:

Styret godkjenner framlagte foreløpige budsjett med tilhørende forutsetninger/kommentarer som retningsgivende. Endelige budsjetter forelegges styret senere for godkjenning.

 Andre referatsaker.

Styreleder refererte fra Rådsmøte i NR 27-10, herunder DNT-ledererens presentasjon av organisasjons-prosjektet ”Fra forbruk til formål”.

Styrets nestleder refererte fra Høstkonferansen.

Eventuelt.

May-Lisbeth Olsen opplyste at Trømborg Travlag vil arrangere travfest på Kirkefjerdingen grendehus etter stevneslutt Unionskampen.

Styrets nestleder informerte om ØT’s planer om Travgalla neste år - i samarbeide med Momarken.